་གྱི་བར་བཅུ་གསུམ
པོ་རྣམས་བསྒྲུབ་པ་ཀུན་ལས་བཏུས་ལས་གསུངས་པའི་ཚུལ་ནི།དེ་ཉིད་ལས།དཀོན་མཆོག་གསུམ་གྱི་དཀོར་འཕྲོག་པ།།ཕས་ཕམ་པ་ཡི་ལྟུང་བར་འདོད།།དམ་པའི་ཆོས་ནི་སྤོང་བྱེད་པ།།གཉིས་པར་ཐུབ་པས
གསུངས་པ་ཡིན།།ཚུལ་ཁྲིམས་འཆལ་བའི་དགེ་སློང་ལའང་།།ངུར་སྨྲིག་འཕྲོག་དང་བརྡེགས་པ་དང་།།བཙོན་རར་འཇུག་པར་བྱེད་པ་དང་།།རབ་ཏུ་བྱུང་ལས་འབེབས་པ་དང་།།མཚམས་མེད་ལྔ་པོ་བྱེད་པ་དང་།།ལོག་པར
ལྟ་བ་འཛིན་འཇུག་དང་།།གྲོང་ལ་སོགས་པ་འཇིག་པ་ལ།།རྩ་བའི་ལྟུང་བར་རྒྱལ་བས་གསུངས།།བློ་སྦྱང་མ་བྱས་སེམས་ཅན་ལ།།སྟོང་པ་ཉིད་ནི་བརྗོད་པ་དང་།།སངས་རྒྱས་ཉིད་ལ་ཞུགས་པ་དག།རྫོགས་པའི་བྱང་ཆུབ
ཟློག་པ་དང་།།སོ་སོར་ཐར་པ་ཡོངས་སྤངས་ཏེ།།ཐེག་པ་ཆེ་ལ་སྦྱོར་བ་དང་།།སློབ་པའི་ཐེག་པས་ཚོགས་ལ་སོགས།།སྤོང་བར་འགྱུར་བ་མིན་ཞེས་འཛིན།།ཕ་རོལ་དག་ཀྱང་འཛིན་འཇུག་དང་།།རང་གི་ཡོན་ཏན་བརྗོད

སྐདང་།།རྙེད་པདག་དང་བཀུར་སྟི་དང་།།ཚིགས་བཅད་རྒྱུ་ཡིས་གཞན་སྤྱོད་དང་།།བདག་ནི་ཟབ་མོ་བཟོད་པའོ་ཞེས།།ལོག་པ་ཉིད་ནི་སྨྲ་བ་དང་།།དགེ་སྦྱོང་ཆད་པས་གཅོད་འཇུག་དང་།།དཀོན་མཆོག་གསུམ་གྱི་སྦྱིན་བྱེད་དང་།།སྦྱིན་པ།
ལེན་པར་བྱེད་པ་དང་།།ཞི་གནས་འདོར་བར་བྱེད་པ་དང་།།ཡང་དག་འཇོག་གི་ལོངས་སྤྱོད་རྣམས།།ཁ་ཏོན་བྱེད་ལ་སྦྱིན་པ་རྣམས།།འདི་དག་རྩ་བའི་ལྟུང་བ་སྟེ།།སེམས་ཅན་དམྱལ་བ་ཆེན་པོའི་རྒྱུ།།ཞེས་སོ།།རྩ་ལྷུང་འབྱུང་བའི་རྟེན་ལ
བྱང་ཆུབ་སེམས་དཔའི་སྡོམ་པ་ཐོབ་ལ་མ་བཏང་བ་དང་།དྲན་པ་རྣལ་དུ་གནས་པ་གཉིས་དགོས་སོ།།དེ་ཡང་བྱང་ཆུབ་སེམས་འདོར་དང་སེམས་ཅན་བློས་སྤོང་གི་བློ་ན་མ་སྐྱེས་པ་ན་ཀུན་དཀྲིས་ཚང་མི་དགོས་པར་བྱང་ཆུབ་སེམས
དཔའི་སྡོམ་པ་གཏོང་བར་རྗེ་ཉིད་ཀྱིས་ཚུལ་ཁྲིམས་ལེའུའི་རྣམ་བཤད་དུ་གསུངས་ལ།བོ་དང་བ་ཕྱོགས་ལས་རྣམ་རྒྱལ་གྱིས་ལས་འབྲས་སོགས་མེད་པར་ལྟ་བའི་ལོག་རྟོག་ནམ་སྐྱེས་པ་ན་བྱང་ཆུབ་སེམས་དཔའི་སྡོམ་པ་གཏོང
པར་ཡང་བཞེད་དོ།།རྩྭ་སྦྱང་གཞན་རྣམས་ལཉིན་མཚན་ལ་ཆ་དྲུག་དུ་བྱས་པའི་དྲུག་ཆའི་ནང་དུ་གཉེན་པོས་མ་སླེབ་ན་རྩྭ་ལྷུང་འབྱུང་ལ།།གཉེན་པོས་སླེ་བ་ན་རྩ་ལྷུང་མི་འབྱུང་ངོ་།།དེ་ཡང་ཉེས་བྱས་བཞི་བཅུ་ཞེ་དྲུག་ནི་སྡུམ་པ་ཉི་ཤུ་པའི
གཞུང་ལས་གསུངས་པའི་ཚུལ་ནི།དེ་ཉིད་ལས།དཀོན་མཆོག་གི་སུམ་ལ་གསུམ་མི་མཆོད།།འདོད་པའི་སེམས་ཀྱི་རྗེས་སུ་འཇིག།གན་པ་རྣམས་འགྲུས་མི་བྱེད།།དྲི་བ་ལ་ནི་ལན་མི་འདེབས།།མགྲོན་པོས་བདག་གིར་མི་བྱེད་ཅིང་།།

གསེར་ལ་སོགས་པ་ལེན་མི་བྱེད།།ཆོས་འདོད་པ་ལ་སྦྱིན་མི་བྱེད།།ཚུལ་ཁྲིམས་འཆལ་རྣམས་ཡལ་བར་འདོར།།ཕ་རོལ་དངད་ཕྱིར་སློབ་མི་བྱེད།།སེམས་ཅན་དོན་ལ་བྱ་བ་ཆུང་།།སྙིང་བརྩེར་བཅས།
ན་མི་དགེ་མེད།།འཚོ་བ་ལོག་པ་དང་དུ་ལེན།།འཕྱར་ནས་རབ་ཏུ་རྒོད་ལ་སོགས།།འཁོར་བ་གཅིག་པུ་བགྲོད་པར་སེམས།།གྲགས་པ་མ་ཡིན་མི་སྤོང་བ།།ཉོན་མོངས་བཅས་ཀྱང་འཆོས་མི་བྱེད།།གཤེལ་ལན་དུ་གཤེལ
སོགས།།ཁྲོས་པ་རྣམས་ནི་ཡལ་བར་འདོར།།ཕ་རོལ་ཤད་ཀྱིས་འཆགས་པ་སྤོང་།།ཟོས་པའི་སེམས་ཀྱི་རྗེས་སུ་འཇུག།རྙེད་བཀུར་འདོད་ཕྱིར་འཁོར་རྣམས་སྡུད།།ལེ་ལོ་ལ་སོགས་སེལ་མི་བྱེད།།ཆགས་པས་བྲེ་མོའི
གཏམ་ལ་བརྟེན།།ཏིང་ངེ་འཛིན་གྱི་དོན་མི་འཚོལ།།བསམ་གཏན་སྒྲིབ་པ་སྤོང་མི་བྱེད།།བསམ་གཏན་རོ་ལ་ཡོན་ཏན་ལྟ།།ཉན་ཐོས་ཐེག་པ་སྤོང་བར་བྱེད།།རང་ཚུལ་ཡོད་བཞིན་དེ་ལ་བརྩོན།།བརྩོན་མིན་ཕྱི་རོལ་བསྟན་བཅོས
བརྩོན།།བརྩོན་པར་བྱས་ཀྱང་དེ་ལ་དགའ།།ཐེག་པ་ཆེན་པོ་སྤང་བར་བྱེད།།བདག་ལྔ་བསྟོད་ཅིང་གཞན་ལ་སྤྱོད།།ཆོས་ཀྱི་དོན་དུ་འགྲོ་མི་བྱེད།།དེ་ལ་སྨོསྤྱོད་དང་ཡི་གེ་རྟོན།།དགོས་པའི་གྲོགས་སུ་འགྲོ་མི་བྱེད།།ནད་པའི་རིམ
གྲོ་བྱ་བ་སྤོང་།།སྡུག་བསྔལ་སེལ་བར་མི་བྱེད་པ།།བག་མེད་རྣམས་ལ་རིགས་མི་སྟོན།།བྱས་ལ་ལན་དུ་ཕན་མི་འདོགས།།གཞན་གྱི་མྱ་ངན་སེལ་མི་བྱེད།།ནོར་འདོད་པ་ལ་སྦྱིན་མི་བྱེད།

འཁོར་རྣམས་ཀྱི་ནི་དོན་མི་བྱེད།།གཞན་གྱི་བློ་དང་མཐུན་མི་འཇུག།ཡོན་ཏན་བསྔགས་པ་སྒྲ་མི་བྱེད།།རྐྱེན་དུ་འཚམ་པར་ཚར་མི་གཅོད།།རྫུ་འཕྲུལ་བསྡིགས་ལ་སོགས་མི་བྱེད།།ཅེས་གསུངས་པ་ལྟར།།
དཀོན་མཆོག་གསུམ་གང་རུང་གི་ཡོན་ཏན་བརྗོད་པ་སྔོན་དུ་བཏང་ནས།།ཐུ་ན་ལུས་ཀྱིས་ཕྱག་གཅིག་འཚལ་བ་དང་།ཡིད་དང་བ་དང་།དགྲ་གིས་ཚིགས་བཅུང་གཅིག་ཙམ་མུ་བརྗོད་པར་ཉིན་མཚན་གཅིག་འདས་ནི་ཉེས་པར
འགྱུར་རོ།།དེ་ཡང་ལེ་ལོ་དང་སྙོམ་ལས་ཀྱིས་མ་བྱས་ན་ཉོན་མོངས་ཅན་གྱི་ཉེས་པར་འགྱུར་ལ་བརྗེད་ངས་ཀྱིས་མ་བྱས་ན་ཉོན་མོངས་ཅན་མིན་པའི་ཉེས་པར་འགྱུར་རོ།།འདོད་པ་ཆེ་ཞིང་ཆོག་མི་ཤེས་པས་རྙེད་བཀུར་ལ་སོགས་པའི
བསམ་པ་སྐྱེས་པ་དེ་མ་ཐག་འགོག་པར་མི་བྱེད་ན་ཉེས་པར་འགྱུར་རོ།།རང་ལས་བསླབ་པ་རྒན་པའི་བྱང་སེམས་ལ་ང་རྒྱལ་དང་ཁོང་ཁྲོའི་བསམ་པས་གུས་པ་དང་སྤྱན་འདིང་བ་སོགས་མི་བྱེད་ན་ཉེས་པར་འགྱུར་རོ།།གཞན་དག་གིས
བསམ་པ་ཐོག་པས་ཆོས་ལ་སོགས་པ་འདྲི་བའི་ལན་འདེབས་པར་མི་བྱེད་ན་ཉེས་པར་འགྱུར་རོ།།རང་ཉིད་གཞན་གྱིས་མགྲོན་དུ་བོས་པ་ན་ཀུན་སློང་ངན་པས་འགྲོ་བར་བྱེད་ན་ཉེས་པར་འགྱུར་རོ།།གསེར་ལ་སོགས་པ་གཞན
གྱིས་བྱིན་པ་ལ་མནར་སེམས་དང་ཁོང་ཁྲོའི་སེམས་ཀྱིས་མི་ལེན་ན་ཉོན་མོངས་ཅན་གྱི་ཉེས་པར་འགྱུར་རོ།ཆོས་སློང་བལ་ཆོས་སྦྱིན་པར་མི་བྱེད་ན་ཉེས་པར་འགྱུར་རོ།།ཚུལ་ཁྲིམས་འཆལ་བ་དང་།མཚམས་མེད་བྱེད་པ

རྣམས་འདུལ་བར་ནུས་བཞིན་དུ་ཡལ་བར་འདོར་ན་ཉེས་པར་འགྱུར་རོ།།གཞན་རྣམས་མ་དད་པ་དད་པར་བྱེད་པའི་ཕྱིར་སོ་སོར་ཐར་པ་ལ་ཚུལ་བཞིན་དུ་སློབ་པར་མི་བྱེད་ན་ཉེས་པར་འགྱུར་རོ།།སྙིང་།
ལས་ཆུང་ངུས་བྱུང་སེམས་ཀྱི་སྤྱོད་པ་དང་འགལ་བར་མཐོང་ཡང་སོ་ཐར་གྱི་བཅས་པ་ལ་སློབ་པར་མི་བྱེད་ན་ཉེས་པའོ།བྱང་སེམས་ཀྱི་སྡོམ་པ་དང་ལྡན་ཞིང་བདག་པས་གཞན་གཅེས་པའི་བྱང་ཆུབ་ཀྱི་སེམས་དང་ལྡན་པ
ལ་སྲོག་གཅོད་སོགས་ལུས་ངག་གི་བདུན་པོ་གནང་བ་ལ་དེ་རྣམས་གཞན་དོན་དུ་བྱས་ན་ཡང་ཉེས་པ་མེད་ཅིང་ཕུན་ཡོན་ཡོད་དོ།།ལོག་འཚོ་རྣམས་འབད་པས་འགོག་པར་མི་བྱེད་ཅིང་དང་དུ་ལེན་ན་ཉེས་པའོ།།འཕྱར
གཡེང་དང་རྒོད་བག་གི་བསམ་པས་ཆོས་དང་འགལ་བའི་བག་མེད་ལ་འཇུག་ན་ཉེས་པའོ།།བྱང་སེམས་ཀྱིས་འཁོར་བར་བསྒྲལ་བ་མང་པོར་གནས་པའི་སེམས་ཅན་གྱི་དོན་བྱེད་དགོས་པས་རྩ་ཉོན་དང་ཉེ་ཉོན
ལ་སོགས་པའི་ཉོན་མོངས་རྣམས་ལ་འཇིགས་པར་མི་བྱ་ཞེས་དེ་ལྟ་བུ་སྨྲ་བར་བྱེད་ན་ཉེས་པའོ།།རང་ལ་མི་སྙན་པ་འབྱུང་བའི་གཞི་སེལ་བར་མི་བྱེད་ན་ཉེས་པའོ།།རང་གིས་གཞན་ལ་ཉེས་པ་བྱས་པས་གཞན་ཐེ
ཚོམ་དུ་གྱུར་ན་ཡང་དེ་ཉིད་ཤད་སྦྱངས་མི་བྱེད་ན་ཉེས་པའོ།།གཞན་གྱིས་གཤེ་བ་དང་རྡེག་པ་ལ་སོགས་པའི་ལན་དུ་དེ་ལྟར་བྱེད་ན་ཉེས་པའོ།།རང་ལ་གཞན་གྱིས་ཁྲོས་པ་ལ་སོགས་པའི་ཉེས་པ་བྱས་པ་དེ་ཉིད་འདོར

བར་མི་བྱེད་ན་ཉེས་པའོ།།ཕ་རོལ་པོས་ཤད་སྦྱང་ཚུལ་བཞིན་བྱས་ཀྱང་དང་དུ་ལེན་པར་མི་བྱེད་ན་ཉེས་པའོ།།གཞན་ལ་ཁྲོ་བ་ལ་སོགས་པའི་སེམས་སྐྱེས་ན་དེ་མི་འགོག་ཅིང་དེའི་རྗེས་སུ་འཇུག་ན་ཉེས་པའོ།།
རྙེད་པ་དང་བཀུར་སྟི་ཁོ་ན་འདོད་པའི་ཕྱིར་དུ་འཁོར་སྡུད་པར་བྱེད་ན་ཉེས་པའོ།ལེ་ལོ་སོགས་ཀྱིས་སྒྲས་ཉལ་བ་དང་སྦྲེལ་བ་སོགས་བདེ་བ་ཚོད་མི་ལྡན་པར་ཉམས་སུ་མྱོང་བར་བྱེད་ན་ཉེས་པའོ།།འདུ་འཛི་ལ་ཆགས
པའི་གཏམ་དང་ཅ་ཅོ་སོགས་ཀྱིས་དུས་ཡོལ་བར་བྱེད་ན་ཉེས་པའོ།།སེམས་གནས་པ་ལས་བརྩམས་པའི་གདམས་ངག་གཞན་པ་ཚོལ་བ་སོགསལ་བརྩོན་པར་མི་བྱེད་ན་ཉེས་པའོ།།དགེ་བའི་ཏིང་ངེ་འཛིན་ལ
རྩེ་གཅིག་ཏུ་གནས་ཏེ་གེགས་ཀྱི་སྒྲིབ་པ་རྣམས་གཉེན་པོས་སྦྱོང་བར་མི་བྱེད་ན་ཉེས་པའོ།།འཇིག་རྟེན་པའི་བསམ་གཏན་གྱི་བདེ་རོལ་ཆགས་པའི་སྒོ་ནས་ཡོན་ཏན་དུ་ལྷན་ཉེས་པའོ།།ཉན་ཐོས་ཀྱི་ཐེག་པ་ལ
སློབ་པར་མི་བྱ་ཞེས་དེ་སྤོང་བར་བྱེད་ན་ཉེས་པའོ།།ཐེག་ཆེན་གྱི་ཆོས་ལ་བརྩོན་པར་མི་བྱེད་པར་ཉན་ཐོས་ཀྱི་ལམ་ལ་བརྩོན་པར་བྱེད་ན་ཉེས་པའོ།།སངས་རྒྱས་ཀྱི་གསུང་ལ་བརྩོན་པར་མི་བྱེད་པར་ཕྱི་རོལ་པའི་བསྟན
བཅོས་ལ་བརྩོན་པར་བྱེད་ན་ཉེས་པའོ།།སངས་རྒྱས་ཀྱི་གསུང་ལ་བརྩོན་པར་བྱས་ཀྱང་ཕྱི་རོལ་པའི་བསྟན་བཅོས་ལ་དགའ་བར་བྱེད་ན་ཉེས་པའོ།།ཐེག་ཆེན་གྱི་སྡེ་སྣོད་ལ་མི་སློབ་པོ་ཞེས་བརྗོད་པར་བྱེད་ན་ཉེས་པའོ།

ཁོང་ཁྲོའི་བསམ་པས་བདག་བསྟོད་ཅིང་གཞན་སྨད་ན་ཉེས་པའོ།ཆོས་ཉན་པ་དང་འབྲེལ་བའི་གཏམ་སོགས་ལ་བརྩོན་ཞིང་དགའ་བར་མི་བྱེད་ན་ཉེས་པའོ།དགེ་བའི་བཤེས་གཉེན་།
ལ་སྨོད་ཅིང་ཡི་གེ་རྟོན་པ་དང་དོན་ལེགས་པ་ལ་མི་རྟོན་ཅིང་ཚིག་ལེགས་པ་ལ་རྟོན་ན་ཉེས་པའོ།།གློ་བུར་དུ་འོངས་པ་སྐད་ལ་སོགས་པ་མི་ཤེས་པ་ལ་སྐད་སོགས་སློབ་དགོས་རྣམས་སློབ་པ་སོགས་ཀྱི་དོན་མི་བྱེད་ན
ཉེས་པའོ།།ནད་པའི་རིམ་གྲོ་སོགས་ཀྱི་བྱ་བ་ལ་མི་བརྩོན་ཞིང་སྤོང་བར་བྱས་ན་ཉེ་བླའོ།།གཞན་གྱི་སྡུག་བསྔལ་སེལ་ནུས་བཞིན་དུ་སེལ་བར་མི་བྱེད་ན་ཉེས་པའོ།འདི་ཕྱིའི་དོན་ལ་བག་མེད་དུ་སྤྱོད་པ་རྣམས་ཟློག
པར་མི་བྱེད་ན་ཉེས་པའོ།གཞན་གྱིས་ཕན་པ་ལ་སོགས་པ་བྱས་པའི་ལན་དུ་ཕ་ནི་འདོགས་མི་བྱེད་ན་ཉེས་པའོ།།གཞན་སྡུག་བསྔལ་བའི་མྱ་ངན་གྱིས་གཟིར་བ་རྣམས་མྱ་ངན་ལ་སོགས་སེལ་བར་མི་བྱེད་ན་ཉེས
པའོ།།གཞན་ནོར་འདོད་པ་རྣམས་ལ་སེར་སྣའི་ཀུན་སློང་མེད་ཀྱང་ནོར་སྦྱིན་པར་མི་བྱེད་ན་ཉེས་པའོ།།ནུས་བཞིན་དུ་འཁོར་རྣམས་ཀྱི་དོན་མི་བྱེད་ན་ཉེས་པའོ།།གཞན་གྱི་བློ་དང་མཐུན་པར་མི་བྱེད་ན་ཉེས་པའོ།།
གཞན་གྱི་བདེན་པའི་ཡོན་ཏན་དང་བསྔགས་པ་སྨྲ་བར་མི་བྱེད་ན་ཉེས་པའོ།།ནུས་པ་ཡོད་བཞིན་དུ་ཆད་པས་བཅད་པ་དང་དམའ་དབབ་པ་དང་བསྐྲད་པར་རིགས་པ་རྣམས་དེ་དག་མི་བྱེད་ན་ཉེས་པའོ།།རྫུ་འཕྲུལ་དང་།

ལྡན་ན་བསྡིགས་པ་དང་བསྐྲད་པ་སོགས་མི་བྱེད་ན་ཉེས་པའོ།།ཉོན་མོངས་སྡུག་བསྔལ་གྱིས་ཉེན་དྲག་པ་དང་།གཉིད་དང་དགེ་འདུན་གྱི་ཁྲིམས་བསྲུང་བ་དང་།།འབད་ཀྱང་སྒྲུབ་མི་ནུས་པ་རྣམས་ལ་ཉེས་པ་མེད་དོ།།ནག།
པོའི་ཆོས་བཞི་ནི།བླ་མ་དང་ཡོན་ཏན་ཅན་བསླུ་སེམས་ཀྱིས་མགོ་བསྐོར་བ་དང་།གཞན་ཆོས་བྱེད་འགྱོད་མེད་ལ་འགྱོད་པ་བསྐྱེད་དུ་བཅུག་པ་དང་།ཐེག་ཆེན་དུ་ཞུགས་པའི་བྱང་སེམས་ལ་ཞེ་སྡང་གིས་མི་སྙན་པ་བརྗོད
པ་དང་།སེམས་ཅན་ལ་གཡོ་སྒྱུས་ཉེ་བར་སྤྱོད་པའོ།དེ་རྣམས་ཀྱི་བཟློག་ཕྱོགས་དཀར་པོའི་ཆོས་བཞི་ནི།ཤེས་བཞིན་གྱི་རྫུན་གཏན་ནས་སྤངས་པ་དང་།སེམས་ཅན་ཐམས་ཅད་ལ་གཡོ་སྒྱུ་མེད་པའི་བསམ་པ་དྲང
བོས་གནས་པ་དང་།བྱང་ཆུབ་སེམས་དཔའ་ལ་སྟོན་པའི་འདུ་ཤེས་བསྐྱེད་དེ་དོན་ལ་གནས་པའི་བསྔགས་པ་བརྗོད་པ་དང་།རང་གིས་སྨིན་པར་བྱེད་པའི་སེམས་ཅན་རྣམས་རྫོགས་པའི་བྱང་ཆུབ་ལ་སྦྱོར་བའོ།།བྱང་ཆུབ
སེམས་དཔའི་བསྒྲུབ་པའི་བསླབ་བྱ་ནི།ཉིན་ལན་གསུམ་མཚན་ལན་གསུམ་དུ་བྱང་ཆུབ་མཆོག་ཏུ་སེམས་བསྐྱེད་དེ་བྱང་ཆུབ་སེམས་ཀྱི་ཕན་ཡོན་དྲན་པར་བྱེད་པ་དང་།གཞན་ཕན་གྱི་བསམ་པས་ཚེགས་གཉིས
གསོག་པ་དང་།སྦྱིན་སོགས་པར་ཕྱིན་དྲུག་ལ་སློབ་པ་དང་།བསྡུ་བའི་དངོས་པོ་བཞི་ལ་སློབ་པ་དང་།ཟས་གོས་གནས་མལ་སོགས་ལ་ལོངས་སྤྱོད་པའི་ཚེ་གཞན་ཕན་གྱི་བསམ་པས་ཟིན་པར་བྱེད་པ་སོགས་སོ།།

དགག་པའི་བསྒྲུབ་བྱ་ནི།རྩ་ལྷུང་བཅོ་བརྒྱད་དང་ཉེས་བྱས་བཞི་བཅུ་ཞེ་དྲུག་དང་ནག་པོའི་ཆོས་བཞི་ལ་སོགས་པས་མགོས་པར་བྱེད་ཅིང་།གལ་སྲིད་གོས་ན་ཅི་མྱུར་དུ་བཤགས་བསྡམས་ལ་འབད།།
པ་སོགས་སོ།གསུམ་པ་ཉམས་ན་ཕྱིར་འཆོས་པའི་ཚུལ་ནི།ཐོ་རངས་སྔ་བར་ལངས་ཏེ་ཁྲུས་བྱས།བདུག་སྤོས་ཀྱིས་བདུག་ལ་བླ་མ་རྒྱལ་བ་སྲས་བཅས་སྤྱི་དང་ཁྱད་པར་དུ་བྱང་ཆུབ་སེམས་དཔའ་ནམ་མཁའི་སྙིང་པོ།
དང་།ལྷའི་བུ་སྐྱ་རེངས་ལ་སོགས་པ་རྣམས་སྤྱན་དྲངས་ཏེ་མདུན་གྱི་ནམ་མཁར་བཞུགས་པར་མོས་ནས་ཡན་ལག་བདུན་པ་ཕུལ་ཏེ།རྩ་ལྷུང་ལ་འགྱོད་པ་དྲག་པོ་བསྐྱེད་ཅིང་བཤགས་པའི་བསམ་པས་ཁ་ཤར་དུ་ཕྱོགས
ཏེ་ཕྱག་ལན་གསུམ་འཚལ།པུས་མོ་བཙུགས་ཐལ་མོ་སྦྱར་ཏེ་ཚིག་འདི་སྐད་ཅེས་བརྗོད་པར་བྱ་སྟེ།སྐྱ་རེངས་སྐྱ་རེངས་སྙིང་རྗེ་ཆེན་པོ་ལེགས་པ་ཆེན་པོ།ཁྱོད་འཛོམ་བུའི་གླིང་དུ་ཤར་མ་ཐག་ཏུ་སྙིང་རྗེ་ཆེན་པོས
བདག་ལ་ཡོངས་སུ་ཁེབས་པར་མཛད་དུ་གསོལ།བྱང་ཆུབ་སེམས་དཔའ་ནམ་མཁའི་སྙིང་པོ་སྙིང་རྗེ་ཆེན་པོ་དང་ལྡན་པ་ལ་བདག་གི་ཚིག་གིས་མྱུར་དུ་བསྐུལ་ཏེ།ཐབས་གང་གིས་བདག་ལྟུང་བ་འཆགས་པར་འགྱུར་བ་དང་།
ཐེག་པ་ཆེན་པོའི་འཕགས་པ་ལ་ཐབས་དང་ཤེས་རབ་ཐོབ་པར་འགྱུར་བས་ཐབས་དེ་བདག་གི་རྨི་ལམ་དུ་བསྟན་དུ་གསོལ།ཞེས་གསོལ་བ་བཏབ་ཅིང་སླར་ཡང་གཉིད་ལོག་པའི་རྨི་ལམ་དུ་བྱང་ཆུབ་སེམས་དཔའ་ནམ

མཁའི་སྙིང་པོ་ཅི་རིགས་པའི་གཟུགས་སུ་བྱོན་ནས་ལྟུང་བ་འཆགས་སུ་འཇུག་པར་གསུངས་ཏེ།རྨི་ལམ་འཕགས་པ་ནམ་སྙིང་པོའི།།མདུན་དུ་འདུག་སྟེ་བཤགས་པར་བྱ།།ཞེས་སོ།།དེ་ལྟར་བཤགས་པའི་རྗེས་སུ
སྡོམ་པ་སླར་ཡང་ལེན་དགོས་པ་ཡིན་ཏེ།ཉི་ཤུ་པ་ལས།སྡོམ་པ་སླར་ཡང་བླང་བར་བྱ།ཞེས་སོ།ཟག་པ་འབྲིང་ནི་ཆོས་དང་མཐུན་པའི་སྐྱེས་བུ་གསུམ་ཡན་ཆད་ལ་བཤགས་པར་བྱ་སྟེ།ཟག་པ་འབྲིང་ནི་གསུམ་ལ
བཤགས།།ཞེས་སོ།ཟག་པ་ཆུང་ངུ་རྣམས་ཆོས་མཐུན་གྱི་སྐྱེས་བུ་གཅིག་ཡན་ཆད་ལ་བཤགས་དགོས་ཏེ།དེ་ཉིད་ལས།གཅིག་གི་མདུན་དུ་ལྷག་མ་རྣམས།།ཞེས་སོ།བཤགས་ཡུལ་གཞན་མ་རྙེད་ན་བླ་མ
རྒྱལ་བ་སྲས་བཅས་མདུན་དུ་དམིགས་ཏེ་བཤགས་པས་ཀྱང་ཆོ་ག་སྟེ།ཉོན་མོངས་མི་མོངས་བདག་སེམས་བཞིན།ཞེས་སོ།།རྩ་ལྟུང་དང་ཉེས་བྱས་ཞེ་དྲུག་གི་ཕལ་ཆེར་བྱམས་སྙིང་རྗེ་དང་ལྡན་པ་ལ་གཞན་དོན་དུ་གནང
བ་ཡང་ཡོད་དེ།སྙིང་བརྩེར་ལྡན་ཅིང་བྱ་མས་ཕྱིར་དང་།།སེམས་དགེ་བ་ལ་ཉེས་པ་མེད།།ཅེས་སོ།།རྩ་ལྷུང་དང་ཉེས་བྱས་ལྷག་མ་རྣམས་འདག་པའི་ཕྱིར་དུ་ཕུང་པོ་གསུམ་པའི་མདོ་བྱང་ཆུབ་ལྟུང་བཤགས་ཉིན་ལན་གསུམ
མཚན་ལན་གསུམ་འདོན་པར་བྱ་སྟེ།ཉིན་དང་མཚན་མོ་ལན་གསུམ་དུ།།ཕུང་པོ་གསུམ་པ་འདོན་བྱ་ཞིང་།།རྒྱལ་དང་བྱང་ཆུབ་སེམས་བསྟེན་པས།།ལྟུང་བའི་ལྷག་མ་དེས་ཞི་བྱ།།ཞེས་སོ།།བཞི་པ་མ་བསྲུངས་པའི་ཉེས

དམིགས་ནི།འདི་དག་རྩ་བའི་ལྟུང་བ་སྟེ།།སེམས་ཅན་དམྱལ་བ་ཆེན་པོའི་རྒྱུ།།ཞེས་གསུངས་པ་ལྟར།ཐར་མེད་པའི་སེམས་ཅན་དམྱལ་བ་ཆེན་པོ་མནར་མེད་ཀྱི་རྒྱུར་གསུངས་སོ།།ཁྱད་པར
དུ་བྱང་ཆུབ་སེམས་འདོར་གྱི་རྩ་ལྷུང་ནི་ཤིན་ཏུ་ལྕི་སྟེ།མདོ་སྡུད་པ་ལས།བསྐལ་པ་བྱེ་བར་དགེ་བའི་ལུས་ལམ་བཅུ།།སྤྱད་ཀྱང་རང་རྒྱལ་དགྲ་བཅོམ་ཉིད་དུ་འདོད་བསྐྱེད་ན།།